फ्लू वैक्सीन लेना घरेलू नुस्खे (Home Remedies) ओवर-द-काउंटर और पर्चे-सहित दवाइयाँ अपना खयाल रखें
किसी भी बीमारी को दूर करने का सबसे बढ़िया तरीका है उसकी रोकथाम करना। छः महीने से बड़ा कोई भी फ्लू का इंजेक्शन ले सकता है यह खासतौर पर उनके लिए महत्त्वपुर्ण है जिन्हें फ्लू से होने वाले गंभीर जटिलता से खतरा है। इनमें 65 वर्ष से अधिक आयु वाले बुजुर्ग, गर्भवती महिला, या दीर्घकालीन समस्या जैसे कि मधुमेह या दमा से ग्रस्त लोगों का समावेश है।  फ्लू का मौसम शुरू होने के कुछ दिन पहले ही वैक्सीन ले लें: वैक्सीन को शरीर में फ्लू से लड़ने के लिए एंटीबॉडी बनाकर सक्रीय होने के लिए दो हफ्ते तक का समय लगता है। हालांकि, इससे पहले लेने पर आपको संवेदनशील दो हफ़्तों में फ्लू से बचने में मदद मिलेगी। यह वैक्सीन केवल फ्लू के मौसम में असरदार होती है, इसलिए इसे आपको हर वर्ष लेने की आवश्यकता होती है। और यह फ्लू वायरस के कुछ प्रकार पर ही असरदार होती है। फ्लू के इंजेक्शन के अलावा, आप नाक के स्प्रे के रूप में भी वैक्सीन ले सकते हैं। यह कुछ लोगों के लिए अपेक्षाकृत आसान होता है, लेकिन कुछ लोगों को इसे लेने से बचना चाहिए। आपको नाक के स्प्रे के रूप में वैक्सीन लेने से बचना चाहिए यदि:  यदि आप 2 वर्ष से छोटे तथा 49 वर्ष से बड़े हैं आपको हृदय-संबंधी बीमारी है आपको फेफेड़े-संबंधी बीमारी या दमा हो आपको गुर्दे-संबंधित बीमारी या मधुमेह हो आपको रोग-प्रतिकारक क्षमता संबंधी पूर्व समस्या हो आप गर्भवती हों इन दोनों में से किसी भी प्रकार की वैक्सीन लेने पर आपको कुछ समस्या का सामना करना पड़ सकता है। दोनों में से किसी भी प्रकार की वैक्सीन लेने से पहले अपने डाक्टर से बात करें यदि:  आपको फ्लू इंजेक्शन या अंडों की एलर्जी है। अंडे से एलर्जी होने पर दूसरे प्रकार के फ्लू इंजेक्शन उपलब्ध हैं। यदि आपको बीमारी के साथ हल्के से गंभीर बुखार की समस्या हो, तो आपको वैक्सीन लेने से पहले स्वस्थ होने का इंतजार करना चाहिए। आपको असामान्य स्नायु-संबंधी समस्या हो, (Guillain-Barré syndrome) जिसमें प्रतिरक्षा तंत्र आपके बाह्य तंत्रिका तंत्र पर आक्रमण करता है। फ्लू वैक्सीन के फायदों के अलावा, इनके कुछ साइड इफ़ेक्ट भी हैं। जिनमे निचे दिए गए लक्षणों का समावेश है:  इंजेक्शन की जगह पर सुजन तथा दर्द सिरदर्द बुखार मतली हल्के फ्लू जैसे लक्षण नाक और साइनस की जकड़न फ्लू के साधारण लक्षण हैं। यदि आप जकड़न से परेशान हैं, तो भाप लेने से आपको आराम मिल सकता है। भाप की ऊष्मा कफ या श्लेम को ढीला करती है जबकि नमी से शुष्क नासिका-पथ से आराम मिलता है।  गर्म पानी से नहायें जिससे आसानी से जकड़न दूर होने में मदद मिले। पानी को सहन करने जितना गर्म होने दें तथा बाथरूम में भाप फ़ैल जाने दें। यदि ऊष्मा से आप कमजोरी या चक्कर आने जैसा महसूस करें, तो प्लास्टिक की कुर्सी या स्टूल अपने नज़दीक रखें। जब आप नहाकर बाहर निकल जाएँ, तो अपने बालों तथा शरीर को ठीक से सुखा लें। गीले बालों से शरीर की ऊष्मा कम होती है, जो कि बीमार होने पर आपके लिए ठीक नहीं है। आप अपने बाथरूम की सिंक में गर्म पानी भर कर उस ओर अपना चेहरा कर के भी भाप ले सकते हैं। अपने सिर पर टॉवल लपेटकर भाप को अंदर ले सकते हैं। आप इसमें बंद नाक खोलने के लिए एसेंशियल आयल जैसे कि टी-ट्री, यूकेलिप्टस या पेपरमिंट आयल की कुछ बूँदें भी डाल सकते हैं, जिससे बंद नाक खुलने के ज्यादा असरदार परिणाम प्राप्त हो सकें। नेति-पात्र की मदद से नमकीन पानी द्वारा नासिका-पथ में स्थित श्लेम को पतला तथा साफ़ करने में मदद मिलती है। नेति-पात्र मिट्टी का एक लंबाकार केतली के समान पात्र होता है, जिसे ऑनलाइन या दवा की दुकान से ख़रीदा जा सकता है। वैसे आप किसी बोतल या टोंटीदार पात्र का भी इस्तेमाल कर सकते हैं।  नेति-पात्र में उपयोग किये जाने वाला नमकीन पानी आप दवा की दुकान से खरीद सकते हैं। वैसे आप खुद से ही एक कप पानी में आधा टी-स्पून नमक मिलाकर यह घोल बना सकते हैं। पात्र में नमकीन पानी भरिये तथा सिर को सिंक की ओर थोड़ा झुकाकर पात्र की टोंटी को नासिका छिद्र पर रखिये। धीरे-धीरे नासिका-छिद्र में नमकीन पानी उड़ेलिये जो कि दुसरे नासिका-छिद्र से निकलने से पहले पहली नासिका छिद्र से होकर गुजरे। जब यह प्रक्रिया पूर्ण हो जाये, तो नाक को हलके से छिनकिये, इसके बाद यह प्रक्रिया दूसरे नासिका छिद्र से कीजिये। खराब, खुश्क तथा खराश-युक्त गला फ्लू के सामान्य लक्षणों में से एक है। इस समस्या से निपटने का एक आसान तथा प्राकृतिक तरीका है नमक के पानी से गरारे करना। पानी से गले को नमी मिलती है तथा नमक के रोगाणु-रोधक गुणधर्म से संक्रमण से लड़ने में मदद मिलती है।  एक गिलास गुनगुने या गर्म पानी में नमक मिलाकर गरारे का घोल बनाइए। यदि आपको इसका स्वाद पसंद नहीं है, तो इसमें एक चुटकी बेकिंग सोड़ा मिलाकर आप इसका खारापन कम कर सकते हैं। इस घोल से दिन में चार बार गरारे कीजिये। बुखार आपके शरीर की संक्रमण से लड़ने की शक्ति को व्यक्त करता है, इसलिए जब तक यह तेज़ न हो इसका इलाज न करें। बुखार से आपका शरीर तथा खून गर्म हो जाता है, जिससे आपके शरीर को संक्रमण से लड़ने में आसानी होगी।  वयस्क हलके बुखार (101 F से कम) को आने दे सकते हैं। बुखार कम करने की दवा से इसे कम न करें। बुखार 101 F से अधिक होने पर चिकित्सीय देखरेख में जाएँ। नवजात शिशु का किसी भी प्रकार के बुखार में उपचार करें। जब आप फ्लू की चपेट हैं तो हमेशा नाक छिनककर नासिका-पथ में जमा अतिरिक्त श्लेम निकालते रहिये। ऐसा करते समय श्लेम को पुनः अंदर की ओर न लें नहीं तो नाक की नसों में दबाव या कान में दर्द शुरू हो सकता है।  नाक छिनकने के लिए, दोनों हाथों से टिश्यू अपने नाक पर रखिये। टिश्यू से आपके नथुने पूरी तरह ढंके रहने चाहिए जिससे छिनकते समय टिश्यू में श्लेम या बलगम जमा हो पाए। फिर एक नथुने पर हल्का सा दबाव डालकर दूसरे नथुने से नाक छिनकिये। नाक साफ़ करने के बाद टिश्यू तुरंत डिस्पोज कर दें और अपने हाथ अच्छे से धोयें जिससे वायरस का संक्रमण कम से कम हो। नाक के लिए लेने जाने वाले डीकन्जेस्टन्ट नाक की भीतरी झिल्ली की फूली हुई रक्त-वाहिकाओं को सिकोड़कर नासिका-पथ को खोल देती हैं। टैबलेट के रूप में उपलब्ध दो प्रकार के डीकन्जेस्टन्ट जो सामान्य तौर पर उपयोग किये जाते हैं उनमें फिनाइलएफ्रिन (phenylephrine), सुडाफेड PE (Sudafed PE) के रूप में, तथा सूडोएफ्रिडीन (pseudoephedrine) सुडाफेड (Sudafed) के रूप में उपलब्ध है।  डीकन्जेस्टन्ट के साइड इफ़ेक्ट में नींद न आना, चक्कर आना, दिल की धड़कन बढ़ना, और उच्च रक्तचाप इत्यादि हैं। यदि आपको दिल की बीमारी है या उच्च रक्तचाप की समस्या है तो ओरल डीकन्जेस्टन्ट न लें। यदि आपको मधुमेह/डाईबिटीज़, कांचबिंदु (glaucoma), प्रोस्टेट या थाइरोइड समस्या हो तो इन दवाइयों को डाक्टर की सलाह पर ही लें। आप स्प्रे के रूप में भी ओवर-द-काउंटर डीकन्जेस्टन्ट ले सकते हैं। नेज़ल स्प्रे त्वरित और असरदार आराम प्रदान करते हैं, जिन्हें एक या दो फुहार के रूप में नाक में डाल सकते हैं।  नाक के स्प्रे में डीकन्जेस्टन्ट के रूप में ऑक्सीमेटाज़ोलिन (oxymetazoline), फिनाइलएफ्रिन (phenylephrine), जायलोमेटाज़ोलाइन (xylometazoline) या नेफाज़ोलिन (naphazoline) होता है। इस बात का ध्यान रखें कि नाक के स्प्रे को जितनी बार कहा गया है उतना ही उपयोग करें। तीन से पांच दिनों से अधिक दिन तक इसका उपयोग करने पर आपको इसका प्रयोग बंद करने पर परेशानी हो सकती है। यदि आपको बुखार और दर्द की समस्या है, तो आप इसमें आराम पाने के लिए सामान्य तौर पर मिलने वाली दवायें (ओवर-द-काउंटर दवा) ले सकते हैं। दर्द-निवारक और बुखार कम करने वाली दवाओं में मुख्य रूप से एसीटामिनोफेन (acetaminophen) होता है, जैसे कि टाइलनोल या NSAIDs (non-steroidal anti-inflammatory drugs) जैसे कि एस्पिरिन, आइबूप्रोफेन या नेप्रोक्सेन ले सकते हैं।  यदि आपको पेप्टिक अल्सर या एसिडिटी की समस्या है तो NSAIDs लेने से बचें। ये दवाइयाँ आपके पेट में समस्या उत्पन्न कर सकती हैं। यदि आप NSAID को किसी और समस्या, जैसे कि गठिया (arthritis) या रक्त के थक्के (blood clotting) के लिए ले रहे हैं तो दवा लेने से पहले अपने डाक्टर से सलाह ले लें। कई लक्षणों के लिए ली जाने वाली दवा में एसीटामिनोफेन होता है। यह सुनिश्चित कर लें कि आप इसकी सही मात्रा में खुराक ले रहे हैं क्योंकि इसकी अधिक मात्रा लेने पर लीवर की समस्या उत्पन्न होती है। यदि आपको कफ की गंभीर समस्या है तो कफ कम करने वाली दवा लीजिये। इनमें डेक्सट्रोमेथोर्फेन (dextromethorphan) और कोडीन (codeine) होता है। वैसे कोडीन के लिए पर्ची की आवश्यकता है। डेक्सट्रोमेथोर्फेन टैबलेट या सिरप के रूप में भी उपलब्ध है तथा एक्स्पेक्टोरेंट के साथ भी संयुक्त रूप से उपलब्ध है।  इन दवाइयों के साइड इफ़ेक्ट में कब्ज़ तथा सुस्ती का समावेश है। इन दवाइयों की खुराक इस पर निर्भर करती है कि आपने कौन सी तथा कितनी प्रभावशाली दवा खरीदी है। इसलिए सदैव डाक्टर तथा दवा के निर्माता द्वारा दिए गए निर्देशों का पालन करें। छाती में जकड़न, फ्लू के मुख्य लक्षणों में से एक है। इसके उपचार के लिए, आप एक्स्पेक्टोरेंट (expectorant) ले सकते हैं। एक्स्पेक्टोरेंट लेने पर छाती में मौजूद कफ को ढीला तथा कम करने में मदद मिलती है। कम कफ होने से सांस लेने में आसानी होती है। फ्लू के लिए उपलब्ध काफी ओवर-द-काउंटर दवाओं में एक्स्पेक्टोरेंट होता है, जो कि लिक्विड, जेल या टैबलेट के रूप में मिलता है। यदि आप निश्चित नहीं कर पा रहें हैं कि किस प्रकार की दवा लें, तो अपने डाक्टर या औषध विक्रेता से पूछें। साथ ही एक्स्पेक्टोरेंट के साइड इफेक्ट्स जैसे कि सुस्ती, उल्टी और मतली के बारे में भी पूछें। कई ओवर-द-काउंटर संयुक्त रूप में उपलब्ध दवाएं हैं जिनमें कई प्रकार की अलग-अलग दवाएं होती हैं। ऐसी दवा मददगार होती है जब आप एक ही समय में कई लक्षणों से ग्रसित हैं। अधिकतर दवा में बुखार तथा दर्द कम करने वाले घटक जैसे कि एसीटामिनोफेन, कफ दमनकारी घटक (suppressant) तथा कभी कभी नींद आने के लिए एंटीस्थामिन भी होता है। यदि आप संयुक्त रूप से दवा ले रहें हैं, तो यह सुनिश्चित कर लें कि आप लक्षणों के लिए कोई और ऐसी दवा नहीं ले रहें हैं जो पहले से ही संयुक्त दवा में मौजूद हो, नहीं तो आप उस दवा की अधिक खुराक की समस्या से ग्रसित हो सकते हैं। यदि लक्षणों को जानने के 48 घंटों के भीतर ही आप डाक्टर के पास जाते हैं, तो आपके डाक्टर आपको पर्चेसाहित एंटीवायरल दवा की सलाह दे सकते हैं। आपके डाक्टर आपके घर के अन्य लोगों को भी फ्लू के रोकथाम के लिए एंटीवायरल दवा लेने की सलाह दे सकते हैं, खासकर के यदि उनको इसका खतरा हो, जैसे कि गंभीर बीमारी से ग्रसित या 65 वर्ष से बड़े उम्र के परिजन। एंटीवायरल इन्फ्लुएंजा दवा बीमारी की गंभीरता तथा अवधि को कुछ दिनों के लिए कम कर देती है, नजदीकी लोगों में इसका प्रकोप फैलने में नियंत्रण करती है, तथा फ्लू की जटिलता को कम करती है। इन दवाओं में नीचे दी गयी दवा का समावेश होता है:  These medications include:  टेमीफ्लू (Oseltamivir/Tamiflu) जेनेमीविर (Zanamivir) अमांटेडिन (Amantadine) रीमांटेडिन (Rimantadine) असरदार होने के लिए एंटीवायरल दवा को बीमार होने के 48 घंटों के भीतर ही लें तथा इसे पांच दिन तक लें। वैसे कई फ्लू वायरस की इन दवाओं के प्रति प्रतिरोधक क्षमता बढ़ गयी है। असामन्य तौर पर एंटीवायरल दवा के साइड इफ़ेक्ट में इनका समावेश है:  मतली, उल्टी या दस्त चक्कर आना नाक बहाना या बंद होना सिरदर्द कफ जब आप बीमार होते हैं तो आपका शरीर ठीक होने के लिए कड़ी मेहनत करता है। इससे आपके शरीर की काफी उर्जा खर्च हो जाती है, और आप सामान्य से अधिक थका हुआ महसूस करते हैं। इसका यह भी मतलब हुआ कि आपको ज्यादा आराम की जरुरत है, क्योंकि आपका शरीर अधिक कार्य कर रहा है। यदि आप आवश्यकता से अधिक कार्य करेंगे तो संभव है कि आपका फ्लू अधिक दिनों तक रहेगा तथा लक्षण और बदतर हो जायेंगे। हर रात आठ घंटे की नींद पर्याप्त है, किन्तु बीमार होने पर आपको आठ घंटे से अधिक नींद की जरुरत पड़ सकती है। दिनभर में बीच-बीच में छोटी झपकी लेते रहें। अपने शरीर का तापमान बढ़ाये रखने से रोग-निवृत्ति को गति मिलेगी। ठंड के दिनों में अपने कमरे का तापमान बढ़ाये रखें, जिससे शरीर को गर्माहट मिले। आप गर्म कपड़े पहनकर, गर्म चादर ओढ़कर या हीटर की मदद से भी गर्माहट पा सकते हैं। शुष्क गर्माहट से आपकी नाक तथा गले में तकलीफ हो सकती है, क्योंकि इससे नाक-गला ज्यादा शुष्क हो सकते हैं तथा लक्षणों को और बदतर कर सकते हैं। जिस कमरे में आप अधिक समय बिताते हैं वहां ह्यूमिडिफायर का उपयोग कीजिये। इससे आपके कमरे की हवा में आवश्यक नमी मौजूद रहेगी। जब आप बीमार होते हैं, तो आपको आराम की जरुरत होती है। पुनः स्वास्थ्य तथा ताकत प्राप्त करने का बस यही एक तरीका है। यदि बीमार होने पर आप काम पर या स्कूल जाते हैं, तो आप फ्लू के कीटाणु अपने आसपास के लोगों में फैलायेंगे। इसके अलावा, फ्लू होने पर आपकी रोग-प्रतिकारक क्षमता भी कमजोर होती है। इसका मतलब है कि आप अपने आसपास के लोगों की बिमारियों से भी संक्रमित हो सकते हैं, तथा लम्बे समय तक बीमार रह सकते हैं। अपने ऑफिस या स्कूल से अवकाश प्राप्त करने के लिए अपने डाक्टर से लिखित में नोट ले लें। अधिक नाक छिनकने, बुखार के कारण अधिक पसीना आने तथा वातावरण में ऊष्मा की बढ़ोतरी से आप के शरीर से पानी की कमी होने लगती है। इससे फ्लू के लक्षण और बदतर होने लगते हैं, जैसे कि सिरदर्द, शुष्क तथा ख़राब गला इत्यादि। बीमार होने पर औसत से अधिक पानी पीने की कोशिश करें। आप गर्म चाय पी सकते हैं, सूप ले सकते हैं और प्रचुर मात्रा में पानीयुक्त फल तथा सब्जियां जैसे कि तरबूज, टमाटर, और अनानास, तथा अधिक जूस तथा पानी पीयें।  शुगर-युक्त सोड़ा लेने से बचें क्योंकि सोड़ा मूत्रवर्धक (diuretic) होता है, जिससे अधिक मूत्र होने पर शरीर से पानी की मात्रा कम होती है। यदि आप के पेट में गड़बड़ी है तो आप जिंजर एल (ginger ale) ले सकते हैं पर अधिक से अधिक पानी पीयें।  निर्जलीकरण की जाँच करने के लिए अपने मूत्र की जाँच करें। हल्का पीला या बिलकुल स्पष्ट मूत्र का मतलब है कि आपके शरीर को पर्याप्त पानी मिल रहा है। जब मूत्र गाढ़ा पीला हो, तो इसका मतलब है कि आप के शरीर का निर्जलीकरण हो गया है तथा आपको अधिक पानी पीने की आवश्यकता है। फ्लू होने के पश्चात् इसका कोई इलाज नहीं है, इसलिए इसे आपको झेलना ही होगा। एक बार फ्लू हो जाने पर इसके लक्षण सात से दस दिन तक रहते हैं। यदि इसके लक्षण दो हफ़्तों से अधिक समय तक बने रहें तो आप अपने डाक्टर से जरुर मिलें। अपने डाक्टर से अवश्य मिलें यदि आपको:  सांस लेने में परेशानी अचानक चक्कर आना गंभीर तथा लगातार उल्टियाँ दौरा पड़ना फ्लू जैसे लक्षण जो ठीक होने के बाद पुनः बुखार तथा तेज खांसी के साथ लौट आएं
फ्लू का इंजेक्शन लें: नासिका-संबंधी स्प्रे लें: संबंधित समस्या को समझें: वैक्सीन के संभावित साइड इफ़ेक्ट के बारे में जागरूक रहें: भाप लें: नेति-पात्र का इस्तेमाल करें: नमक के पानी से गरारे कीजिये: हलके बुखार को आने दीजिये: जितना संभव हो सके नाक साफ़ रखें: ओरल डीकन्जेस्टन्ट (decongestants) लें: स्प्रे डीकन्जेस्टन्ट लें: दर्द-निवारक और बुखार कम करने की दवा लें: कफ कम करने वाली दवा (cough suppressant) लें: एक्स्पेक्टोरेंट (expectorant) लें: कई लक्षणों के एक साथ निवारण के लिए बहु-लक्षण निवारक दवा लेने के बारे में विचार करें: अपने डाक्टर से पर्चेसहित एंटीवायरल दवा के बारे में पूछें: एंटीवायरल के साइड इफ़ेक्ट के बारे में जानें: जितना संभव हो सके आराम करें: अपने आप को गर्म रखें: घर पर रहें: अधिक से अधिक तरल पीयें: आवश्यक होने पर चिकित्सीय मदद लें:
https://www.wikihow.com/Get-Rid-of-the-Flu https://www.wikihow.com/Get-Rid-of-the-Flu https://www.wikihow.com/Get-Rid-of-the-Flu https://www.wikihow.com/Get-Rid-of-the-Flu
Getting the Flu Vaccine Using Home Remedies Using OTC and Prescription Medications Taking Care of Yourself